Ole Walaas Selvaag

Ole Walaas Selvaag (født 1. februar 1870 i Hjelmeland, død 24. juni 1930 i Lista) var en norsk lege og politiker for Venstre.

Selvaag tok eksamen ved Aars og Voss' skole i Kristiania i 1888 og var utdanna cand.med. i 1895. I januar 1896 etablerte han seg som lege i Vanse på Lista og praktiserte der til sin død. Fra 1915 hadde han tittelen distriktslege og fra 1928 fylkeslege.

Fra 1902 til sin død var Selvaag medlem i herredsstyret i Vanse/Lista (kommunen skifta navn i 1918). Han var 1905–19 og 1923–25 ordfører. Han hadde ei rekke andre verv, for eksempel i vergerådet, fabrikktilsynet, helserådet, elektrisitetsverket og den lokale sparebanken. Han var ei tid styremedelem i Nasjonalforeningen mot Tuberkulosen, og var ellers aktiv i diverse næringsrelaterte foreninger og i Venstre.

På Stortinget representerte han i perioden 1916–1918 enmannskretsen Lister i Lister og Mandals amt. Han var da sekretær i næringskomite nr. 2.

Han var far til Olav Selvaag.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Lister og Mandals amt
Stortingsrepresentanter 1916–1918
Ordførere i Lista
Venstre-ordførere i Vest-Agder
Norske leger
Personer fra Hjelmeland kommune